Selenga

Selenga () arba Selengė () – upė Mongolijoje ir Rusijoje (Buriatijoje). Susidaro susiliejus Idero ir Mureno upėms. Teka į šiaurės rytus priekalnėmis ir kalvotomis Užbaikalės lygumomis. Nuo Ulan Udės pasuka į vakarus ir įteka į Baikalo ežerą, sudarydama deltą. Selenga atneša apie 50 % į ežerą patenkančio vandens.

Didžiausi intakai:
 kairieji – Eginas, Džida, Temnikas,
 dešinieji – Orchonas, Čikojus, Chilokas, Uda.

Selenga užšalusi būna nuo lapkričio iki gegužės. Vandeninga pavasarį ir vasarą. Laivuojama. Prie upės įsikūrę Suche Batoro ir Ulan Udės miestai.

Upėvardžio etimologija neaiški: gali būti kilusi nuo buriatų šaknies сэл „ežeras, išsiliejimas“http://cyberleninka.ru/article/n/gidronim-selenga-etimologiya-i-assotsiatsiya, arba nuo evenkų сэлэ („geležis“) ir priesagos -нга.E.M. Pospelov, Географические названия Мира (Geograficheskie nazvaniya mira, Moscow: Russkie slovari, 1998), p. 378.

 Šaltiniai 

Kategorija:Rusijos upės
Kategorija:Mongolijos upės